Svarbus teisinis pranešimas

|

52010PC0071

Pasiūlymas Europos parlamento ir Tarybos reglamentas kuriuo iš dalies keičiamas Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento  /* KOM/2010/0071 galutinis - COD 2010/0047 */

	[pic] | EUROPOS KOMISIJA |Briuselis, 3.3.2010KOM(2010) 71 galutinis2010/0047 (COD)PasiūlymasEUROPOS PARLAMENTO IR TARYBOS REGLAMENTASkuriuo iš dalies keičiamas Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamentoAIŠKINAMASIS MEMORANDUMASŠiuo Komisijos pasiūlymu siekiama iš dalies pakeisti Finansinį reglamentą suderinant jį su Lisabonos sutartimi, kuri įsigaliojo 2009 m. gruodžio 1 d. Lisabonos sutartyje numatyti esminiai su biudžeto ir finansų klausimais susiję pokyčiai, kurie turėtų būti įtraukti į Finansinį reglamentą, pagal kurį nustatomos visos su ES lėšų naudojimu susijusios taisyklės ir procedūros ir kurio privalo laikytis visos institucijos.Kaip numatyta Finansinio reglamento 184 straipsnyje, 2010 m. pirmojo pusmečio pabaigoje Komisija pateiks Finansinio reglamento trimetės peržiūros pasiūlymą. Tačiau Komisija mano, kad prieš trimetę peržiūrą ir atskirai nuo jos būtina atlikti greitesnę ad hoc Finansinio reglamento ir Įgyvendinimo taisyklių peržiūrą. Tokia papildoma peržiūra labai reikalinga, kad būtų užtikrintas tvirtas naująją Sutartį atitinkantis biudžeto įgyvendinimo teisinis pagrindas. Kiti su Europos išorės veiksmų tarnybos (EIVT) įsteigimu susiję klausimai bus įtraukti į atskirą pasiūlymą, kurį Komisija ketina netrukus pateikti.Su Lisabonos sutartimi susiję pokyčiaiPirmą kartą per paskutiniuosius dešimtmečius Sutartyje dėl Europos Sąjungos veikimo numatyti svarbūs su biudžeto ir finansų klausimais susiję pokyčiai, kuriuos reikia išsamiai išdėstyti Finansiniame reglamente. Todėl į Finansinį reglamentą turėtų būti įtrauktos atitinkamos nuostatos arba jo nuostatos turėtų būti pakeistos, kad būtų atsižvelgta į toliau nurodytus pokyčius:- daugiametės finansinės programos reglamentavimą Sutartyje ir sąsają su metine biudžetine procedūra: Sutartyje dėl Europos Sąjungos veikimo reglamentuota daugiametė finansinė programa, todėl į Finansinį reglamentą turėtų būti įtrauktos tam tikros Tarpinstitucinio susitarimo dėl biudžetinės drausmės ir patikimo finansų valdymo nuostatos.- naująją metinę biudžetinę procedūrą ir privalomųjų ir neprivalomųjų išlaidų skirstymo panaikinimą – tai daro poveikį su perkėlimais ir laikinosiomis dvyliktosiomis dalimis susijusioms nuostatoms;Šiuo pasiūlymu taip pat suteikta galimybė supaprastinti Finansinį reglamentą suderinant jį su Lisabonos sutartimi atliekant techninius pritaikymus ir išbraukiant pasenusias nuostatas.Naująsias Sutarties dėl Europos Sąjungos veikimo 317 straipsnyje įtvirtintas nuostatas, susijusias su valstybių narių biudžeto vykdymo kontrolės ir audito įsipareigojimais, kartu su Tarpinstitucinio susitarimo dėl biudžetinės drausmės ir patikimo finansų valdymo 44 punktu reikia nuodugniai išnagrinėti, todėl šios nuostatos bus siūlomos atlikus trimetę Finansinio reglamento peržiūrą. Be to, atliekant trimetę peržiūrą taip pat būtų galima kodifikuoti tekstą ar pateikti naują jo redakciją, kad visų pirma būtų atsižvelgta į naują Sutarties nuostatų numeraciją.2010/0047 (COD)PasiūlymasEUROPOS PARLAMENTO IR TARYBOS REGLAMENTASkuriuo iš dalies keičiamas Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamentoEUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo, ypač į jos 322 straipsnį, kartu su Europos atominės energijos bendrijos steigimo sutartimi, ypač jos 106a straipsniu,atsižvelgdami į Europos Komisijos pasiūlymą,atsižvelgdami į Audito Rūmų nuomonę[1],laikydamiesi įprastos teisėkūros procedūros,kadangi:1.  2002 m. birželio 25 d. Tarybos reglamente (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[2] (toliau – Finansinis reglamentas) nustatyti biudžeto principai ir finansinės taisyklės, kurių turėtų būti laikomasi visuose teisės aktuose. Būtina iš dalies pakeisti tam tikras Finansinio reglamento nuostatas, kad būtų atsižvelgta į Lisabonos sutartimi padarytus pakeitimus.2.  Atsižvelgiant į specifinį Europos centrinio banko pobūdį ir funkcijas, ypač jo nepriklausomumą valdant savo finansus, Finansinis reglamentas jam turėtų būti netaikomas. Siekiant teisinio tikrumo Finansinis reglamentas jam turėtų būti netaikomas nuo Lisabonos sutarties įsigaliojimo dienos.3.  Policijos ir teisminis bendradarbiavimas baudžiamosiose bylose tapo sudedamąja kitų Sąjungos politikos sričių ir vidaus veiksmų dalimi. Todėl šiai politikos sričiai taikomos specialiosios finansinės nuostatos nebėra tikslingos ir turėtų būti išbrauktos.4.  Pagal 2007–2013 m. daugiametę finansinę programą Išorės veiksmų garantijų fondui nebetaikoma speciali tvarka. Įmokos į Fondą iš Europos Sąjungos bendrojo biudžeto dabar įrašomos į atskirą biudžeto eilutę. Todėl taikomos specialiosios finansinės nuostatos nebereikalingos ir turėtų būti išbrauktos.5.  Turėtų būti nustatytos aiškesnės taisyklės, kurios būtų taikomos tais atvejais, kai Europos Parlamentas nusprendžia sumažinti pagal Sutarties 315 straipsnį Tarybos priimtą laikinąsias dvyliktąsias dalis viršijančią papildomų išlaidų sumą.6.  2007–2013 m. daugiametė finansinė programa nustatyta 2006 m. gegužės 17 d. Europos Parlamento, Tarybos ir Komisijos tarpinstituciniu susitarimu dėl biudžetinės drausmės ir patikimo finansų valdymo[3]. Sutartyje reikalaujama, kad daugiametė finansinė programa būtų nustatyta reglamentu, todėl tam tikras minėto Tarpinstitucinio susitarimo nuostatas būtina įtraukti į Finansinį reglamentą. Siekiant visų pirma užtikrinti biudžetinę drausmę, būtina nustatyti daugiametės finansinės programos ir metinės biudžetinės procedūros ryšį. Būtina taip pat įtraukti nuostatas dėl Europos Parlamento ir Tarybos įsipareigojimo atsižvelgti į paskirtus įsipareigojimų asignavimus, numatytus pagrindiniuose struktūrinių veiksmų, kaimo plėtros ir Europos žuvininkystės fondo teisės aktuose.7.  Išlaidos nebeskirstomos į privalomąsias ir neprivalomąsias. Todėl su perkėlimais susijusios nuostatos turėtų būti atitinkamai pritaikytos.8.  Pagal Sutarties 316 straipsnį turėtų būti numatyta Europos Vadovų Tarybai ir Tarybai skirti tą patį biudžeto skirsnį.9.  Pagal Sutartį iš dalies pakeista metinė biudžetinė procedūra turėtų būti įtvirtinta Finansiniame reglamente.10.  Išorės veiksmų srityje parengiamųjų priemonių priėmimo procedūra turėtų būti pritaikyta remiantis Sutarties nuostatomis.11.  Komisija turi pateikti Europos Parlamentui ir Tarybai pasiektais rezultatais pagrįstą Sąjungos finansų įvertinimo pranešimą. Todėl į Finansinį reglamentą turėtų būti įtrauktos atitinkamos nuostatos dėl tokio pranešimo remiantis kitais ataskaitų teikimo reikalavimais.12.  Todėl Reglamentas (EB, Euratomas) Nr. 1605/2002 turėtų būti atitinkamai iš dalies pakeistas,PRIĖMĖ ŠĮ REGLAMENTĄ:1 straipsnisReglamentas (EB, Euratomas) Nr. 1605/2002 iš dalies keičiamas taip:1) Reglamento pavadinime žodžiai „Europos Bendrijų bendrajam biudžetui“ pakeičiami žodžiais „Europos Sąjungos bendrajam biudžetui“.2) 1 straipsnis pakeičiamas taip:„1 straipsnis1. Šiame reglamente nustatomos Europos Sąjungos bendrojo biudžeto (toliau – biudžetas) sudarymo bei vykdymo taisyklės ir ataskaitų pateikimo bei audito nuostatos.2. Šiame reglamente Ekonomikos ir socialinių reikalų komitetas, Regionų komitetas, ombudsmenas ir Europos duomenų apsaugos priežiūros pareigūnas laikomi Sąjungos institucijomis.Šiame reglamente Europos centrinis bankas nelaikomas Sąjungos institucija.3. Šiame reglamente bet kokia nuoroda į Bendrijas arba į Sąjungą suprantama kaip nuoroda į Europos Sąjungą ir Europos atominės energijos bendriją.“3) 4 straipsnis iš dalies keičiamas taip:a) 2 dalies a punktas pakeičiamas taip:„a) Europos Sąjungos įplaukos ir išlaidos, įskaitant administracines išlaidas, kurios institucijoms numatytos Europos Sąjungos sutarties nuostatose dėl bendros užsienio ir saugumo politikos, ir einamosios išlaidos, reikalingos šioms nuostatoms įgyvendinti, kai jos yra priskirtos biudžetui;“b) 3 dalis išbraukiama.4) 8 straipsnis iš dalies keičiamas taip:a) 2 dalyje žodžiai „bendruoju nacionaliniu produktu“ pakeičiami žodžiais „bendrosiomis nacionalinėmis pajamomis“;b) 6 dalyje žodžiai „Europos žemės ūkio orientavimo ir garantijų fondo (EAGGF) Garantijų skyriaus“ pakeičiami žodžiais „Europos žemės ūkio garantijų fondo (EŽŪGF)“.5) 13 straipsnis iš dalies keičiamas taip:a) 1 dalis pakeičiama taip:„1. Jei finansinių metų pradžioje biudžetas dar nėra galutinai priimtas, išlaidų įsipareigojimams ir mokėjimams, kuriuos buvo galima įrašyti į konkretų biudžeto skyrių paskutiniam tinkamai priimtam biudžetui vykdyti, taikoma Sutarties dėl Europos Sąjungos veikimo 315 straipsnio pirma pastraipa.“b) 3 dalis pakeičiama taip:„3. Jei to reikia Sąjungos veiklai tęsti ir valdymo poreikiams tenkinti, Taryba, remdamasi Komisijos pasiūlymu, kvalifikuota balsų dauguma gali leisti viršyti įsipareigojimus ir mokėjimus, kuriuos automatiškai galima naudoti pagal 1 ir 2 dalis, dviem ar daugiau laikinųjų dvyliktųjų dalių; Ji nedelsdama perduoda sprendimą suteikti leidimą Europos Parlamentui.Sprendimas įsigalioja praėjus trisdešimčiai dienų nuo jo priėmimo, jei per tas trisdešimt dienų Europos Parlamentas jį sudarančių narių balsų dauguma nenusprendžia tų išlaidų sumažinti.Jei Europos Parlamentas nusprendžia tas išlaidas sumažinti, Taryba peržiūri sprendimą suteikti leidimą, atsižvelgdama į Europos Parlamento patvirtintą sumą.Papildomos dvyliktosios dalys skiriamos visos ir nedalijamos.“c) 4 dalis išbraukiama.6) 16 straipsnis pakeičiamas taip:„16 straipsnisDaugiametė finansinė programa ir biudžetas sudaromas ir vykdomas eurais, sąskaitos pateikiamos eurais.Tačiau operacijas nacionalinėmis valiutomis, kaip nustatyta Įgyvendinimo taisyklėse, įgaliojami atlikti: 61 straipsnyje nurodytais pinigų srautų tikslais – apskaitos pareigūnas, avansinių sąskaitų atveju – avansinių mokėjimų administratoriai, už Sąjungos išorės veiksmus atsakingų tarnybų administracinio valdymo reikmėms – atsakingas leidimus duodantis pareigūnas.“7) 24 straipsnis pakeičiamas taip:„24 straipsnis1. Komisija tuo pačiu metu pateikia pasiūlymą abiem biudžeto valdymo institucijoms.2. Biudžeto valdymo institucija sprendimus dėl asignavimų perkėlimo priima laikydamasi šio straipsnio 3–6 dalių nuostatų, jei antrosios dalies I antraštinėje dalyje nenustatyta kitaip.3. Išskyrus skubos atvejus, Taryba (kvalifikuota balsų dauguma) ir Europos Parlamentas dėl Komisijos pasiūlymo sprendimą priima per šešias savaites nuo tos dienos, kai abi institucijos gavo joms pateiktą pasiūlymą dėl atitinkamo perkėlimo.4. Pasiūlymas dėl perkėlimo patvirtinamas, jeigu per šešių savaičių laikotarpį:- abi biudžeto valdymo institucijos jį patvirtina;- viena iš dviejų biudžeto valdymo institucijų jį patvirtina, o kita nesiima veiksmų;- abi biudžeto valdymo institucijos nesiima veiksmų arba nepriima sprendimo, kuris prieštarautų Komisijos pasiūlymui.5. 4 punkte nustatytas šešių savaičių laikotarpis bus sutrumpinamas iki trijų savaičių, nebent viena biudžeto valdymo institucija prašo, kad būtų daroma kitaip, tokiais atvejais, kai:i) perkeliama suma sudaro mažiau kaip 10 % eilutės, iš kurios atliekamas perkėlimas, sumos ir neviršija 5 mln. EUR;arbaii) perkeliami tik mokėjimų asignavimai ir visa perkėlimo suma neviršija 100 mln. EUR.6. Jeigu viena iš dviejų biudžeto valdymo institucijų iš dalies pakeitė perkėlimą, o kita jį patvirtino arba nesiėmė veiksmų, arba jeigu abi biudžeto valdymo institucijos iš dalies pakeitė perkėlimą, patvirtinta laikoma mažesnė iš Europos Parlamento ir Tarybos patvirtintų sumų, nebent Komisija atsiimtų pasiūlymą.“8) 26 straipsnis iš dalies keičiamas taip:a) 2 dalies antros pastraipos pirmas sakinys pakeičiamas taip:„Taikoma 24 straipsnio 3 ir 4 dalyse nustatyta tvarka.“9) 27 straipsnio 3 dalies trečias sakinys pakeičiamas taip:„Tokia informacija, kaip nurodyta 33 straipsnio 2 dalies d punkte, teikiama kasmet ne vėliau kaip kartu su biudžeto projekto dokumentais.“10) 30 straipsnio 2 dalis išbraukiama.11) 31 straipsnio pirma pastraipa pakeičiama taip:„Europos Parlamentas, Europos Vadovų Taryba ir Taryba, Europos Sąjungos Teisingumo Teismas, Audito Rūmai, Ekonomikos ir socialinių reikalų komitetas, Regionų komitetas, ombudsmenas ir Europos duomenų apsaugos priežiūros pareigūnas parengia savo įplaukų ir išlaidų sąmatą, kurią perduoda Komisijai iki kiekvienų metų liepos 1 d.“12) 33 straipsnis iš dalies keičiamas taip:a) 1 dalis pakeičiama taip:„1. Komisija pasiūlymą dėl biudžeto projekto Europos Parlamentui ir Tarybai teikia ne vėliau kaip iki tų metų, po kurių tas biudžetas turi būti vykdomas, rugsėjo 1 d.Biudžeto projekte nurodoma bendroji Sąjungos išlaidų ir įplaukų suvestinė ir konsoliduojamos 31 straipsnyje nurodytos sąmatos.“b) 2 dalies įžanginis sakinys pakeičiamas taip:„Prie biudžeto projekto Komisija prideda:“.13) 34 straipsnis pakeičiamas taip:„34 straipsnisKol bus sušauktas Sutarties dėl Europos Sąjungos veikimo 314 straipsnyje nurodytas Taikinimo komitetas, Komisija savo iniciatyva ar kitų institucijų prašymu, susijusiu su tai institucijai skirtu biudžeto skirsniu, remdamasi nauja informacija, kurios tuo metu, kai buvo sudaromas biudžeto projektas, ji neturėjo, gali tuo pačiu metu Europos Parlamentui ir Tarybai pateikti biudžeto projekto taisomuosius raštus, įskaitant taisomąjį raštą, kuriuo atnaujinama išlaidų žemės ūkiui sąmata.“14) Įterpiamas 34 a straipsnis:„34a straipsnisTaikinimo komitetui susitarus dėl bendro teksto, Europos Parlamentas ir Taryba stengiasi kuo greičiau patvirtinti Taikinimo komiteto veiklos rezultatus vadovaudamiesi Sutarties dėl Europos Sąjungos veikimo 314 straipsnio 6 dalimi ir atsižvelgdami į atitinkamas vidaus darbo tvarkos taisykles.“15) 35 straipsnis išbraukiamas.16) 37 straipsnis pakeičiamas taip:,,37 straipsnis1. Jei yra neišvengiamų, išimtinių ar nenumatytų aplinkybių, Komisija gali pateikti taisomųjų biudžetų projektus.Tomis pačiomis aplinkybėmis, nurodytomis pirmesnėje pastraipoje, kitų nei Komisija institucijų prašymai dėl taisomųjų biudžetų siunčiami Komisijai.Prieš pateikdama taisomojo biudžeto projektą, Komisija ir kitos institucijos, atsižvelgdamos į laukiamą nevisišką asignavimų įgyvendinimą, išnagrinėja atitinkamų asignavimų perskirstymo sritį.2. Jei nėra išimtinių aplinkybių, Komisija visus taisomųjų biudžetų projektus tuo pačiu metu pateikia Europos Parlamentui ir Tarybai ne vėliau kaip iki kiekvienų metų rugsėjo 1 d. Prie kitų institucijų prašymų dėl taisomųjų biudžetų ji gali pridėti nuomonę.3. Europos Parlamentas ir Taryba juos apsvarsto tinkamai atsižvelgdami į jų skubumą.“17) 38 straipsnis išbraukiamas.18) 39 straipsnio pirmas sakinys pakeičiamas taip:„Komisija ir biudžeto valdymo institucija gali susitarti nukelti tam tikras sąmatų perdavimo ir biudžeto projekto priėmimo bei perdavimo datas.“19) 40 straipsnis papildomas antra pastraipa:„Europos Vadovų Tarybai ir Tarybai skiriamas tas pats biudžeto skirsnis.“20) 46 straipsnis iš dalies keičiamas taip:a) 1 dalies 2 punktas pakeičiamas taip:„2) kiekviename biudžeto skirsnyje įplaukos ir išlaidos pateikiamos laikantis tos pačios struktūros, kaip nurodyta 1 punkte;“b) 1 dalies 5 punktas išbraukiamas.21) III antraštinė dalis papildoma 3 skyriumi:„ 3 skyrius Biudžetinė drausmė47a straipsnisBiudžetas atitinka daugiametę finansinę programą.47b straipsnisJei įgyvendinant Sąjungos teisės aktą viršijami biudžete numatyti asignavimai arba daugiametėje finansinėje programoje numatytos lėšos, toks aktas finansiškai gali būti įgyvendinamas tik po to, kai iš dalies pakeičiamas biudžetas ir prireikus atitinkamai patikslinama finansinė programa.“22) 49 straipsnis iš dalies keičiamas taip:a) 1 dalies pirma pastraipa pakeičiama taip:„Biudžete numatyti asignavimai bet kuriai Sąjungos veiklai naudojami tik priėmus pagrindinį teisės aktą.“b) 3 dalis pakeičiama taip:„3. Taikant Europos Sąjungos sutarties V antraštinę dalį, pagrindinis teisės aktas gali būti vienas iš teisės aktų, nurodytų Europos Sąjungos sutarties 26 straipsnio 2 dalyje, 28 straipsnio 1 dalyje, 29 straipsnyje, 31 straipsnio 2 dalyje, 33 ir 37 straipsniuose.“c) 4 dalis išbraukiama;d) 6 dalis iš dalies keičiama taip:i) įžanginis sakinys pakeičiamas taip:„Nukrypstant nuo 1, 2 ir 3 dalių, toliau nurodyti asignavimai gali būti vykdomi be pagrindinio teisės akto su sąlyga, kad veiksmai, kuriems finansuoti jie yra skirti, priskiriami Sąjungos įgaliojimams:“ii) b ir c punktai pakeičiami taip:„b) asignavimai parengiamiesiems veiksmams Sutarties dėl Europos Sąjungos veikimo ir Euratomo sutarties taikymo srityse, kuriais siekiama parengti pasiūlymus, kad būtų patvirtinti būsimi veiksmai. Parengiamieji veiksmai turi būti nuoseklūs ir gali būti vykdomi įvairiais būdais. Atitinkami įsipareigojimų asignavimai gali būti įrašyti į biudžetą ne daugiau kaip trejus finansinius metus iš eilės. Teisėkūros procedūra turi būti baigta iki trečiųjų finansinių metų pabaigos. Vykstant teisėkūros procedūrai įsipareigojimų asignavimai turi būti skiriami atsižvelgiant į konkrečias parengiamųjų veiksmų savybes, susijusias su numatoma veikla, siekiamais tikslais ir asmenimis, kuriems tie parengiamieji veiksmai bus naudingi. Todėl įgyvendintų priemonių apimtis negali būti tokia pati kaip priemonių, numatytų galutiniams veiksmams finansuoti.Pateikusi biudžeto projektą, Komisija biudžeto valdymo institucijai pateikia pranešimą apie a punkte ir šio punkto pirmoje pastraipoje nurodytus veiksmus, kuriame taip pat įvertina rezultatus ir numato tolesnius veiksmus;c) asignavimai parengiamosioms priemonėms Europos Sąjungos sutarties V antraštinės dalies srityje. Šios priemonės yra trumpalaikės ir jomis siekiama sudaryti sąlygas vykdyti Europos Sąjungos veiksmus, susijusius su BUSP tikslų įgyvendinimu, ir priimti būtinas teisines priemones;Vykdant ES krizių valdymo operacijas parengiamosiomis priemonėmis, be kita ko, siekiama įvertinti veiklos reikalavimus, numatyti greitą pirminį išteklių mobilizavimą arba sudaryti sąlygas vietoje operacijai pradėti.Dėl parengiamųjų priemonių susitaria Taryba, remdamasi Sąjungos vyriausiojo įgaliotinio užsienio reikalams ir saugumo politikai pasiūlymu.Kad užtikrintų greitą parengiamųjų priemonių įgyvendinimą, Sąjungos vyriausiasis įgaliotinis užsienio reikalams ir saugumo politikai kuo anksčiau praneša Komisijai apie Tarybos ketinimą pradėti įgyvendinti parengiamąją priemonę, visų pirma apie numatomus šiam tikslui reikalingus išteklius. Laikydamasi šio reglamento nuostatų, Komisija imasi visų būtinų priemonių, kad užtikrintų greitą lėšų išmokėjimą;“.23) 146 straipsnio 2 dalis pakeičiama taip:„2. Prieš patvirtindamas biudžeto įvykdymą, Europos Parlamentas, Tarybai tą jau padarius, išnagrinėja ataskaitas, finansines ataskaitas ir įvertinimo pranešimą, nurodytus Sutarties dėl Europos Sąjungos veikimo 318 straipsnyje. Jis taip pat išnagrinėja Audito Rūmų metinę ataskaitą kartu su audituotų institucijų atsakymais, visas susijusias Audito Rūmų specialiąsias ataskaitas, susijusias su atitinkamais finansiniais metais, ir Audito Rūmų pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą.“24) Įterpiamas 155a straipsnis:„155a straipsnisEuropos Parlamentas ir Taryba įsipareigoja atsižvelgti į paskirtus įsipareigojimų asignavimus, numatytus atitinkamuose pagrindiniuose struktūrinių veiksmų, kaimo plėtros ir Europos žuvininkystės fondo teisės aktuose.“25) 184 straipsnis pakeičiamas taip:„184 straipsnisŠis reglamentas peržiūrimas kas trejus metus arba tada, kai to reikia, Sutarties dėl Europos Sąjungos veikimo 322 straipsnyje nustatyta tvarka.“2 straipsnisŠis reglamentas įsigalioja trečią dieną nuo jo paskelbimo Europos Sąjungos oficialiajame leidinyje .Tačiau 1 straipsnio 2 punktas taikomas nuo 2009 m. gruodžio 1 d.Šis reglamentas privalomas visas ir tiesiogiai taikomas visose valstybėse narėse.Priimta BriuselyjeEuropos Parlamento vardu Tarybos varduPirmininkas Pirmininkas [1] OL C , , p. .[2] OL L 248, 2002 9 16, p. 1.[3] OL C 139, 2006 6 14, p. 1.


title: Pasiūlymas Tarybos reglamentas kuriuo nustatoma 2007–2013 m. daugiametė finansinė programa

text:
Svarbus teisinis pranešimas

|

52010PC0072

	[pic] | EUROPOS KOMISIJA |Briuselis, 3.3.2010KOM(2010) 72 galutinis2010/0048 (APP)PasiūlymasTARYBOS REGLAMENTASkuriuo nustatoma 2007–2013 m. daugiametė finansinė programaAIŠKINAMASIS MEMORANDUMAS1. PASIŪLYMO APLINKYBĖSSutartyje dėl Europos Sąjungos veikimo (toliau – Sutartis) numatyta, kad vieningai priimtu Tarybos reglamentu nustatoma daugiametė finansinė programa. Finansinė programa „nustato didžiausią metinę lėšų sumą, skirtą finansiniams įsipareigojimams pagal išlaidų kategoriją vykdyti ir didžiausią metinę išlaidų sumą mokėjimų asignavimams vykdyti“ ir „nustato visas kitas sklandžiai metinės biudžeto procedūros eigai reikalingas nuostatas“ (312 straipsnis).Praktika priiminėti daugiametę finansinę programą ir nuostatas dėl tarpinstitucinio bendradarbiavimo ir biudžetinės drausmės pradėta daugiau nei prieš du dešimtmečius, o pirmoji finansinė programa nustatyta tarpinstituciniame susitarime[1]. Šia praktika labai patobulinta ir supaprastinta metinė biudžetinė procedūra ir institucijų bendradarbiavimas, galiausiai sugriežtinta biudžetinė drausmė.Sutartimi pripažįstama finansinės programos svarba: ji yra Europos Sąjungos biudžeto struktūros pagrindas, pagaliau ši sėkminga praktika įtvirtinta Europos Sąjungos teisės sistemoje.Dėl galiojančios 2007–2013 m. daugiametės finansinės programos institucijos susitarė 2006 m. gegužės mėn., o susitarimas įtvirtintas Tarpinstituciniame susitarime dėl biudžetinės drausmės ir patikimo finansų valdymo[2] (toliau – galiojantis Tarpinstitucinis susitarimas).Svarbias galiojančio Tarpinstitucinio susitarimo nuostatas reikia kodifikuoti priimant Tarybos reglamentą, kuriuo nustatoma daugiametė finansinė programa (toliau – DFP reglamentas). Šia kodifikacija galiojančio Tarpinstitucinio susitarimo nuostatos būtų suderintos su Sutarties reikalavimais. Tačiau derinant reikia atkreipti dėmesį, kad keičiama priemonė – reglamentas vietoj tarpinstitucinio susitarimo.Tačiau visų galiojančio Tarpinstitucinio susitarimo nuostatų į DFP reglamentą perkelti neįmanoma arba nėra paprasta. Galiojantį Tarpinstitucinį susitarimą sudaro finansinės programos nuostatos, nuostatos dėl priemonių, kurios neįtrauktos į finansinę programą, biudžeto sudarymo bei tarpinstitucinio bendradarbiavimo ir patikimo finansų valdymo nuostatos. Kai kurios galiojančio Tarpinstitucinio susitarimo nuostatos paseno įsigaliojus Lisabonos sutarčiai, dauguma jų įtraukiamos į DFP reglamentą, kai kurios – į Finansinį reglamentą.Naujo Tarpinstitucinio susitarimo vis dar reikia dėl nuostatų, kurių negalima įtraukti į vieną iš šių dviejų reglamentų. Toks požiūris dera pagal Sutartį, kurioje pripažįstama gero tarpinstitucinio bendradarbiavimo svarba ir toks bendradarbiavimas skatinamas (295 straipsnis): „Europos Parlamentas, Taryba ir Komisija konsultuojasi tarpusavyje ir bendru susitarimu numato savo bendradarbiavimo būdus. Tuo tikslu jos gali, vadovaudamosi Sutartimis, sudaryti tarpinstitucinius susitarimus, kurie gali būti privalomojo pobūdžio.“ Tai patvirtina praktiką tarpinstituciniame susitarime numatyti tarpinstitucinio bendradarbiavimo nuostatas ir tokia praktika rekomenduojama.Teisinių priemonių, reglamentuojančių ES biudžetą, sistemą papildo Finansinis reglamentas. Pagal Sutartį Finansinis reglamentas nustato „finansinio pobūdžio taisykles, pirmiausiai nurodančias biudžeto sudarymo ir vykdymo ... tvarką“. Palyginti su Nicos sutartimi, redakcija nepasikeitė, tik priėmimo procedūra pakeista į įprastą teisėkūros procedūrą (t. y. bendro sprendimo procedūrą).Atsižvelgus į visas susijusias Sutarties nuostatas ir reikalavimus, galiojančio Tarpinstitucinio susitarimo nuostatų perkėlimas į paskesnius teisinius dokumentus grindžiamas tokia logika:1. Dėl Lisabonos sutarties dauguma galiojančių nuostatų paseno :-  Nuostatos, susijusios su privalomųjų ir neprivalomųjų išlaidų skyrimu ir didžiausiu padidinimo dydžiu. Panašiai paseno ir išlaidų klasifikacija (dabar įtraukta į galiojančio Tarpinstitucinio susitarimo III priedą).-  Svarbios biudžeto sektoriaus tarpinstitucinio bendradarbiavimo dalys paseno, nes Lisabonos sutartimi pakeista biudžetinė procedūra (nelieka antro svarstymo, nustatomas 21 dienos laikotarpis Taikinimo komiteto darbui, galimybė Komisijai iš dalies pakeisti biudžeto projektą iki Taikinimo komiteto posėdžio ir t. t.).2. Į DFP reglamentą įtraukiami punktai, kurie tiesiogiai siejasi su finansine programa, t. y. visi aspektai, susiję su metiniais finansinės programos patikslinimais, finansinės programos peržiūra, finansinės programos pritaikymu prie plėtros, programos trukme ir programos nebuvimo pasekmėmis, I priedu, kuriame nustatytos viršutinės ribos pagal išlaidų kategorijas kiekvienais programos metais.3. Kai kurios iš galiojančių nuostatų turėtų būti įtrauktos į Finansinį reglamentą arba jo įgyvendinimo taisykles , o ne į DFP reglamentą ar Tarpinstitucinį susitarimą (pvz., nuostatos dėl finansinių pažymų turi būti konsoliduojamos Finansiniame reglamente).4. Likusios nuostatos – daugiausia pagal Sutarties reikalavimus patikslinti grynai tarpinstitucinio bendradarbiavimo klausimai – įtraukiamos į naują Tarpinstitucinį susitarimą . Taip užtikrinama tinkama abiejų biudžeto valdymo institucijų pusiausvyra ir pakankamas lankstumas nustatant naują biudžetinę procedūrą ir kartu laikomasi Sutarties reikalavimų.Siekiant vientisumo DFP reglamento projektas ir Tarpinstitucinis susitarimas dėl bendradarbiavimo biudžeto klausimais (naujas Tarpinstitucinis susitarimas) pateikiami kartu. Jie vienas kitą papildo, todėl dėl jų turėtų būti deramasi ir tariamasi kaip dėl vieno paketo.Šis aiškinamasis memorandumas apima abu pasiūlymus, jame paaiškinama, kaip galiojančio Tarpinstitucinio susitarimo tekstas perkeltas į du naujus dokumentus. Galiausiai taip pat įrašoma nuostata dėl galiojančio Tarpinstitucinio susitarimo įtraukimo į Finansinį reglamentą.2. TEISINIAI PASIŪLYMO ASPEKTAI2.1. Daugiametės finansinės programos reglamentas1 straipsnis1 straipsnio redakcija pakartojamas galiojančio Tarpinstitucinio susitarimo 9 punkto pirmas sakinys. Juo daroma nuoroda į priedą, kuriame išdėstoma pati finansinė programa. Finansinė programa nepasikeitė, ji atitinka finansinę programą, pakeistą antruoju Europos ekonomikos atkūrimo plano, kurį Taryba ir EP priėmė 2009 m. gruodžio 17 d.[3], etapu. Antroje konstatuojamojoje dalyje aiškiai nurodoma, kad reglamentas apima pagal galiojantį Tarpinstitucinį susitarimą nustatytą daugiametę finansinę programą.Galiojančio Tarpinstitucinio susitarimo 9 punkto antras sakinys („Ji [finansinė programa] yra tarpinstitucinės biudžeto disciplinos kontrolės pagrindas“) ir 10 punktas paseno dėl Sutarties, kurioje nurodytas finansinės programos tikslas. Galiojančio Tarpinstitucinio susitarimo 11 punkto nuostatos įtrauktos į 3, 5 ir 6 konstatuojamąsias dalis.2 straipsnis2 straipsnio pirmos dalies redakcija pakartojamas galiojančio Tarpinstitucinio susitarimo 12 punkto tekstas. Jame apibrėžiamos metinės viršutinės ribos ir nustatoma institucijų pareiga tų ribų laikytis biudžetinės procedūros metu pagal Sutarties nuostatas. 12 punkto antro sakinio pirma dalis neįtraukta, nes paseno. Nėra reikalo numatyti specialių taisyklių tiems atvejams, kuriais reglamentas keičiamas. Institucijos turi laikytis tokių viršutinių ribų, kurios tuo metu galioja.Straipsnio antroje dalyje numatoma galimybė prireikus viršyti viršutines ribas, kai pasitelkiamos į finansinę programą neįtrauktos priemonės. Galiojančio Tarpinstitucinio susitarimo 25–28 punktuose dabar apibrėžti: Neatidėliotinos pagalbos rezervas, Solidarumo fondas, lankstumo priemonė ir Europos prisitaikymo prie globalizacijos padarinių fondas. Šios priemonės neįtrauktos į finansinę programą, bet jomis užtikrinama, kad ypatingomis aplinkybėmis prireikus bus skiriamas finansinės programos viršutines ribas viršijantis finansavimas. Jomis padidinamas finansinės programos lakstumas, o jos panaudojamos bendru abiejų biudžeto valdymo institucijų sprendimu.Tam, kad būtų išlaikytas esamas lankstumo lygis ir institucijų vaidmenys panaudojant šias priemones, nuostatos, kuriomis jos reglamentuojamos, įtrauktos į naują Tarpinstitucinį susitarimą. Taip kuo labiau išsaugoma dabartinė praktika.3 straipsnisŠiame straipsnyje pakartojamas galiojančio Tarpinstitucinio susitarimo 15 punkto tekstas, išskyrus nuorodą į balsavimo taisykles pagal galiojančio Tarpinstitucinio susitarimo 3 punktą. Turi būti užtikrinama, kad būtų laikomasi kiekvienų metų viršutinės nuosavų išteklių ribos. Jeigu dėl mokėjimų asignavimų viršutinių ribų susidarys toks nuosavų lėšų poreikis, kuris viršytų šioms lėšoms galiojančią viršutinę ribą, finansinėje programoje nurodyta viršutinė riba turėtų būti patikslinta. Įtraukiama nuoroda į Sprendimą 2007/436/EB, Euratomas, kuriame nurodomos viršutinės nuosavų išteklių ir įsipareigojimų asignavimų ribos.4 straipsnisPakartojamas galiojančio Tarpinstitucinio susitarimo 16 punkto tekstas ir nustatomos finansinės programos metinių techninių patikslinimų taisyklės. Terminas „abi biudžeto valdymo institucijos“ visame tekste pakeičiamas terminu „Europos Parlamentas ir Taryba“.5 straipsnisŠiame straipsnyje pakartojamas galiojančio Tarpinstitucinio susitarimo 17 punkto tekstas. Teksto redakcija tik šiek tiek patikslinta – nuoroda į galiojantį Tarpinstitucinį susitarimą pakeičiama nuoroda į laikotarpį, per kurį susitariama dėl sanglaudos politikos paketų. Sanglaudos politikos paketai bus patikslinti 2011 m. techniniu patikslinimu, kuris turi būti pateiktas 2010 m. balandžio mėn.6 straipsnisŠio straipsnio, kuriame nustatomos su vykdymu susijusios patikslinimo taisyklės, redakcija atitinka galiojančio Tarpinstitucinio susitarimo 18 punkto tekstą, išskyrus nuorodą į balsavimo taisykles pagal galiojančio Tarpinstitucinio susitarimo 3 punktą.7 straipsnisŠio straipsnio, kuriame nustatomos su perviršiniu valstybės biudžeto deficitu susijusios patikslinimo taisyklės, redakcija pakartojamas galiojančio Tarpinstitucinio susitarimo 20 punkto tekstas.8 straipsnisŠio straipsnio redakcija sutampa su galiojančio Tarpinstitucinio susitarimo 21–23 punktų redakcija.Sprendimai peržiūrėti finansinę programą priimami pagal tas pačias taisykles kaip ir paties reglamento. Tam, kad būtų išlaikytas esamas finansinės programos lankstumo lygis, kiek tai susiję su peržiūromis, kai BNP riba mažesnė negu 0,03 %, šio straipsnio 3 dalyje numatoma, kad prireikus ir neviršijant 0,03 % ribos finansinė programa gali būti pritaikyta vykdant metinę biudžetinę procedūrą. Tai nekeičia esamos praktikos, kai dėl peržiūros esant mažesnei ribai nei nurodytoji kartu spręsdavo EP ir Taryba, Tarybai priimant sprendimą kvalifikuota balsų dauguma.9 straipsnisŠio straipsnio, kuriame nustatomos su Sutarties peržiūra susijusios patikslinimo taisyklės, redakcija pakartojamas galiojančio Tarpinstitucinio susitarimo 4 punkto tekstas.10 straipsnisŠio straipsnio, kuriame nustatomos su plėtra susijusios patikslinimo taisyklės, redakcija atitinka galiojančio Tarpinstitucinio susitarimo 29 punkto tekstą, išskyrus nuorodą į balsavimo taisykles pagal galiojančio Tarpinstitucinio susitarimo 3 punktą.11 straipsnisSutarties 312 straipsnio 3 dalies antroje pastraipoje numatyta, kad „finansinė programa nustato visas kitas sklandžiai metinės biudžeto procedūros eigai reikalingas nuostatas“. 11 straipsnyje nustatyti bendrieji tarpinstitucinio bendradarbiavimo biudžetinės procedūros klausimais principai.Išsamiai institucijų bendradarbiavimas vykdant biudžetinę procedūrą aprašomas naujame Tarpinstituciniame susitarime remiantis Sutarties 295 straipsniu, tokiu būdu užtikrinant reikiamą naujos biudžetinės procedūros praktinį lankstumą.12 straipsnisBendros užsienio ir saugumo politikos finansavimas užima ypatingą vietą biudžetinės procedūros metu. Tam, kad būtų išlaikyta esama pusiausvyra ir biudžetinė procedūra vyktų sklandžiai, į DFP reglamentą įtrauktos pagrindinės taisyklės (sumos, įrašomos į vieną biudžeto skyrių, apimantį realius nuspėjamus poreikius, į rezervą lėšos neįrašomos) ir sutartos sumos dėl BUSP finansavimo (be pakeitimų).Redakcija atitinka galiojančio Tarpinstitucinio susitarimo 42 punkto dalį antros pastraipos teksto ir paskutinės pastraipos pirmo sakinio tekstą. Visos kitos galiojančio Tarpinstitucinio susitarimo 42 ir 43 punktų nuostatos išdėstytos naujo Tarpinstitucinio susitarimo 18 ir 19 punktuose. Vyriausiasis įgaliotinis užsienio reikalams ir saugumo politikai atsakingas už tai, kad BUSP srityje būtų parengta biudžeto projekto prognozė. Tekstas pakeistas siekiant parodyti, kad vyriausiasis įgaliotinis perima galiojančiame Tarpinstituciniame susitarime numatytą Tarybos ir Taryboje pirmininkaujančios valstybės vaidmenį.13 straipsnis13 straipsnis atitinka galiojančio Tarpinstitucinio susitarimo 30 punkto tekstą dėl finansinės programos trukmės ir jos nebuvimo pasekmių. Išsaugoma Komisijos pareiga naują finansinę programą pateikti iki 2011 m. liepos mėn. 30 punkto antros pastraipos redakcija šiek tiek patikslinta, kad būtų suderinta su Sutarties 312 straipsnio 4 dalies redakcija.14 straipsnisPaskutiniame DFP reglamento straipsnyje nustatoma reglamento įsigaliojimo data. Naujas Tarpinstitucinis susitarimas turėtų įsigalioti tą pačią dieną. Abu dokumentai apima 2007–2013 m. laikotarpį. Metai prieš reglamento įsigaliojimą įtraukiami, nes pasiūlymai susiję su galiojančio Tarpinstitucinio susitarimo suderinimu su naująja Sutartimi.2.2. Tarpinstitucinis susitarimas dėl bendradarbiavimo biudžeto klausimaisTarpinstitucinio susitarimo dėl bendradarbiavimo biudžeto klausimais (toliau – naujas Tarpinstitucinis susitarimas) projektas apima visas 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo (toliau – galiojantis Tarpinstitucinis susitarimas) nuostatas, kuriosa) tiesiogiai susijusios su pačia finansine programa ir kaip tokios įtrauktos į DFP reglamentą,b) pagal Sutartį paseno,c) pasiūlytos būti įtrauktos į Finansinį reglamentą.Pagrindinė loginė nuostata – kuo labiau išlaikyti dabar galiojančias taisykles, kurių veiksmingumas pasiteisino ir kuriomis išsaugoma galių pusiausvyra bei institucijų dalyvavimas biudžetinėje procedūroje.Įvadas. Naujo Tarpinstitucinio susitarimo 1–6 punktaiNaujo Tarpinstitucinio susitarimo įvadinėje dalyje pakartojamas galiojančio Tarpinstitucinio susitarimo 1–8 punktų tekstas, išskyrus 4 punktą, kuris perkeltas į DFP reglamentą (11 straipsnį), ir pasenusį 7 punktą.1 punktas papildytas nuoroda į Sutarties 295 straipsnį, nes jis Tarpinstitucinio susitarimo teisinis pagrindas.3 punktas papildytas nuoroda į DFP reglamentą ir Finansinį reglamentą. Nuoroda į Europos bendrijos steigimo sutarties 272 straipsnio 9 dalį paseno ir buvo išbraukta. Tarpinstituciniame susitarime nurodytos balsavimo taisyklės vykdant sprendimo priėmimo procedūras išsaugotos be pakeitimų (t. y. Taryboje – kvalifikuota balsų dauguma, o EP – visų narių balsų dauguma ir trijų penktadalių balsavusių narių balsų dauguma).Tarpinstitucinio susitarimo struktūra – trys dalys – išsaugota ir aprašyta 5 punkte. Į pirmą dalį įtrauktos papildomos nuostatos dėl finansinės programos ir daugiausia nuostatos dėl priemonių, kurių finansinė programa neapima. II dalį papildo priedas ir joje pateikiamos tarpinstitucinio bendradarbiavimo nuostatos, priderintos prie naujos biudžetinės procedūros. Čia taip pat įtrauktos taisyklės dėl sumų įtraukimo į teisės aktus, nuostatos dėl BUSP finansavimo ir žuvininkystės susitarimų. III dalis apima visas likusias galioti galiojančio Tarpinstitucinio susitarimo nuostatas.6 dalyje nurodyta naujo Tarpinstitucinio susitarimo įsigaliojimo data, kuri sutampa su DFP reglamento įsigaliojimo data. Naujas Tarpinstitucinis susitarimas tuo pat metu pakeičia galiojantį Tarpinstitucinį susitarimą.I dalis. Su finansine programa ir specialiomis priemonėmis susijusios ir į finansinę programą neįtrauktos nuostatosA. Su finansine programa susijusios nuostatosNaujo Tarpinstitucinio susitarimo 7 punkte pakartojama galiojančio Tarpinstitucinio susitarimo 11 punkto paskutinės pastraipos redakcija. Ji susijusi su informacija apie operacijas, kurios neįtrauktos į biudžetą (t. y. Europos plėtros fondas), ir apie nuosavų išteklių kategorijų pokyčius. Šios nuostatos nėra tiesiogiai susijusios su finansine programa ir nepriklauso DFP reglamento sričiai.Praktika teikti šią informaciją išlieka, bet siūloma teikti ją ne finansinės programos techninių patikslinimų forma, o biudžeto projekto lydimaisiais dokumentais – toks būdas būtų logiškesnis. Pateikimo laikas praktiškai lieka tas pats (balandžio mėn. pabaiga, gegužės mėn. pradžia).Naujo Tarpinstitucinio susitarimo 8 punktas skirtas maržai iki viršutinės ribos. DFP reglamentu nustatomos visų išlaidų kategorijų viršutinės ribos, kurių reikia laikytis per visą metinę biudžetinę procedūrą, kaip reikalaujama pagal Sutartį. Tačiau reikėtų laikytis praktikos užtikrinti, kad iki viršutinės ribos likusios maržos kuo labiau pakaktų. Tai tarpinstitucinio bendradarbiavimo elementas ir institucijų gera valia biudžetinės procedūros metu, todėl tai priklauso Tarpinstitucinio susitarimo sričiai. Nuostata išsaugoma nepakeista.Naujo Tarpinstitucinio susitarimo 9 punkte pakartojamas galiojančio Tarpinstitucinio susitarimo 19 punkto tekstas dėl mokėjimų asignavimų prognozės atnaujinimo po 2013 m. Kadangi vėl tiesioginio poveikio esamai finansinei programai nedaroma, nuostatą derėtų išsaugoti ir naujame Tarpinstituciniame susitarime.B. Su specialiomis priemonėmis susijusios ir į finansinę programą neįtrauktos nuostatosTarpinstituciniame susitarime išlieka galiojančios ir į finansinę programą neįtrauktos priemonės (Neatidėliotinos pagalbos rezervas, Solidarumo fondas, lankstumo priemonė ir Europos prisitaikymo prie globalizacijos padarinių fondas). DFP reglamento 2 straipsnyje numatyta galimybė prireikus jas panaudoti, viršijant finansinėje programoje nustatytas viršutines ribas.Nuostatos dėl priemonių tikslų ir paskirties, taip pat sumų išsaugomos kaip ir galiojančiame Tarpinstituciniame susitarime, taip pat išsaugomas institucijų vaidmuo naudojant lėšas, t. y. institucijų bendras sprendimas pagal 3 punkte išdėstytas balsavimo taisykles.Siūlomu į finansinę programą neįtrauktų priemonių nuostatų atkyrimu siekiama išsaugoti esamą praktiką. Tačiau dėl pačios praktikos kai kurios šių priemonių naudojimo nuostatos paseno. Galiojančiame Tarpinstituciniame susitarime reikalaujama imtis trišalio dialogo procedūros kiekvieną kartą, kai Komisija pateikia pasiūlymą panaudoti vieną iš šių priemonių. Iš tikrųjų trišalio dialogo dažnai išvengiama, nes abi biudžeto valdymo institucijos paprastai pritaria Komisijos pasiūlymui ir oficialaus trišalio dialogo būtinybės nėra. Todėl tekstą siūloma suderinti su esama praktika. Pareiga inicijuoti trišalį dialogą kiekvieną kartą, kai siūloma panaudoti priemones, pakeičiama pareiga inicijuoti trišalį dialogą tik nesutarimo atveju.Kiek tai susiję su lankstumo priemone, siūloma pakeisti pasiūlymo panaudoti priemonę teikimą. Esamas ryšys su biudžetinėmis priemonėmis ir įsipareigojimas pateikti ją su [preliminariu] biudžeto projektu (žr. galiojančio Tarpinstitucinio susitarimo 27 punkto ketvirtą pastraipą) nereikalingas – rezultatas gali būti priešingas (pavyzdžiui, ateityje jį būtų galima teikti tiesiai per taikinimo procedūrą). Supaprastina redakcija padėtų pateikti pasiūlymą panaudoti lankstumo priemonę per Taikinimo komiteto posėdį – tai galėtų padėti rasti kompromisinį sprendimą dėl metinio biudžeto. Tokia ir yra dabartinė praktika.II dalis. Tarpinstitucinio bendradarbiavimo biudžetinės procedūros metu tobulinimasA. Tarpinstitucinio bendradarbiavimo procedūraTarpinstitucinio bendradarbiavimo nuostatos pastebimai pakeistos, siekiant laikytis Sutartimi nustatytos naujos biudžetinės procedūros. Nors jos išdėstytos pagrindiniame tekste ir galiojančio Tarpinstitucinio susitarimo II priede, siūloma visas tarpinstitucinio bendradarbiavimo nuostatas išdėstyti tame pačiame priede. Naujas priedas apima galiojančios procedūros nuostatas, kurios liko galioti (pvz., galiojančio Tarpinstitucinio susitarimo 32 ir 33 punktų redakcija, kuri naujame Tarpinstituciniame susitarime perkelta į priedo 3–6 punktus), į jį taip pat įrašomos naujos taisyklės, kurių reikia, kad naujoji biudžetinė procedūra ir Taikinimo komitetas veiktų. Bendradarbiavimo principų aprašyme taip pat atsižvelgta į pragmatišką kalendorių. Be to, įtrauktos 2009 m. lapkričio mėn. trijų institucijų deklaracijose dėl pereinamojo laikotarpio priemonių sutartos nuostatos dėl taisomųjų biudžetų. Atitinkamai šis naujas priedas pakeis deklaracijas dėl pereinamojo pragmatinio kalendoriaus laikotarpio priemonių ir taisomųjų biudžetų.B. Finansinių nuostatų įtraukimas į teisės aktusNaujo Tarpinstitucinio susitarimo tekste (15 ir 16 punktai) pakartojamos galiojančio Tarpinstitucinio susitarimo 37 ir 38 punktų nuostatos nekeičiant jų esmės. Vienintelis pakeitimas – nuoroda į bendro sprendimo procedūrą pakeičiama nuoroda į įprastą teisėkūros procedūrą, o nuoroda į EB sutartį – nuoroda į Sutartį dėl ES veikimo.C. Su žuvininkystės susitarimais susijusios išlaidosSiūloma galiojančio Tarpinstitucinio susitarimo nuostatas dėl išlaidų, susijusių su žuvininkystės susitarimais, suderinti su naujomis biudžetinėmis taisyklėmis. Pasiūlytu redakcijos pakeitimu nurodomos tos galiojančio teksto dalys, kurios vis dar aktualios, ir tai, kad jos susijusios vien tik su geru bendradarbiavimu ir institucijų tarpusavio informavimu apie pokyčius. Nauja redakcija įtraukta į naują Tarpinstitucinį susitarimą ir pakeičia galiojančio Tarpinstitucinio susitarimo IV priedą.D. Bendros užsienio ir saugumo politikos (BUSP) finansavimasVisos galiojančio Tarpinstitucinio susitarimo 42 ir 43 punktų nuostatos (išskyrus nuostatas, įtrauktas į DFP reglamento 12 straipsnį) išsaugomos naujame Tarpinstituciniame susitarime (18 ir 19 punktai). Tarybai pirmininkaujančią valstybę narę arba Tarybą pakeičia Sąjungos vyriausiasis įgaliotinis užsienio reikalams ir saugumo politikai, o antrasis svarstymas Taryboje – Taikinimo komiteto posėdžiu.III dalis. Patikimas ES lėšų finansinis valdymasŠioje dalyje pakartojamas galiojančio Tarpinstitucinio susitarimo tos pačios dalies tekstas, išskyrus 45 ir 47 punktus, kurie paseno. 44 punkto nuostatos turi būti įtrauktos į Finansinį reglamentą ir atitinkamus pagrindinius struktūrinių fondų ir Sanglaudos fondo aktus.A. Finansinis programavimasFinansinio programavimo nuostatos atitinka galiojančio Tarpinstitucinio susitarimo 46 punkto redakciją, vieninteliai du nedideli pakeitimai: išbraukta nuoroda į preliminarų biudžeto projektą, o nuoroda į II priedo D dalį dėl bandomųjų projektų ir parengiamųjų veiksmų viršutinių ribų pakeista nuoroda į Finansinio reglamento įgyvendinimo taisyklių 32 straipsnį.B. Agentūros ir Europos mokyklosNors pirma dalis identiška galiojančio Tarpinstitucinio susitarimo 47 punktui, į antrą dalį siūloma įtraukti nuostatas dėl šios procedūros įgyvendinimo, dėl kurių trys institucijos kartu sutarė 2009 m. lapkričio 12 d. tam, kad šiame Tarpinstituciniame susitarime būtų išlaikytos vienodos bendradarbiavimo biudžeto srityje taisyklės.C. Naujos finansinės priemonėsSu naujomis finansinėmis priemonėmis susijusios nuostatos (galiojančio Tarpinstitucinio susitarimo 49 punktas) perkeliamos tik su vienu pakeitimu – nedaroma nuoroda į preliminarų biudžeto projektą.2.3. Finansinis reglamentasKai kurios galiojančio Tarpinstitucinio susitarimo nuostatos jau dabar įtrauktos į Finansinį reglamentą arba jo Įgyvendinimo taisykles, arba logiška, kad jos ten ir būtų įtrauktos.Tai susiję su šiomis galiojančio Tarpinstitucinio susitarimo nuostatomis:-  Galiojančio Tarpinstitucinio susitarimo 14 punktas bus įrašytas į FR (naujas 47b straipsnis), nes jis susijęs tiek su biudžetu, tiek su DFP. Jis neįtrauktas į DFP reglamentą, nes Sutarties dėl Europos Sąjungos veikimo 310 straipsnyje numatyta tokia nuostata dėl biudžetinės drausmės, kiek tai susiję su daugiamete finansine programa. Todėl svarbu, kad būtų toks pats ryšys su biudžetu, kaip ir galiojančio Tarpinstitucinio susitarimo atveju.-  Nuostatas dėl finansinių pažymų (39 punktas) apima Finansinio reglamento 28 straipsnis ir Įgyvendinimo taisyklių 22 straipsnis.-  40 punkto antra dalis („abi biudžeto valdymo institucijos įsipareigoja atsižvelgti į įsipareigojimų asignavimus, numatytus atitinkamuose teisės aktuose, reglamentuojančiuose struktūrines operacijas, kaimo plėtrą ir Europos žuvininkystės fondą“) – ši nuostata bus įtraukta į Finansinį reglamentą nauju 155a straipsniu (II dalis. Specialios nuostatos), ji visų pirma susijusi su struktūrinėmis operacijomis, kaimo plėtra ir Europos žuvininkystės fondu.-  Parengiamųjų veiksmų ir bandomųjų projektų viršutinės ribos dabar įtrauktos į galiojančio Tarpinstitucinio susitarimo II priedo D dalį ir nėra įtrauktos į naują Tarpinstitucinį susitarimą, nes yra numatytos Finansinio reglamento įgyvendinimo taisyklių 32 straipsnyje.-  Sutarties dėl Europos Sąjungos veikimo 317 straipsniu nustatytas naujas nuostatas dėl valstybių narių biudžeto vykdymo kontrolės ir audito įsipareigojimų kartu su galiojančio Tarpinstitucinio susitarimo 44 punktu reikia išsamiai išanalizuoti, todėl jas bus siūloma įtraukti kartu su trimete Finansinio reglamento peržiūra.-  Galiojančio Tarpinstitucinio susitarimo 45 punkte nustatytos taisyklės dėl Finansinio reglamento peržiūros paseno. Taisyklės dėl Finansinio reglamento priėmimo numatytos Sutartyje.2010/0048 (APP)PasiūlymasTARYBOS REGLAMENTASkuriuo nustatoma 2007–2013 m. daugiametė finansinė programaEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 312 straipsnį,atsižvelgdama į Europos Komisijos pasiūlymą[4],atsižvelgdama į Europos Parlamento pritarimą[5],spręsdama pagal specialią teisėkūros procedūrą,kadangi:(1) Nuo 1988 m. daugiametė finansinė programa ir susijusios nuostatos nustatomos tarpinstituciniuose susitarimuose. 2007–2013 m. daugiametė finansinė programa nustatyta 2006 m. gegužės 17 d. Europos Parlamento, Tarybos ir Komisijos tarpinstituciniu susitarimu dėl biudžetinės drausmės ir patikimo finansų valdymo[6]. Atsižvelgiant į šią praktiką, Sutarties 312 straipsnyje numatyta, kad daugiametę finansinę programą reikia nustatyti reglamento forma. Todėl į reglamentą reikia įtraukti svarbias 2006 m. gegužės 17 d. Tarpinstitucinio susitarimo nuostatas.(2) Todėl į reglamentą reikia įtraukti 2006 m. gegužės 17 d. Tarpinstituciniu susitarimu nustatytą daugiametę finansinę programą.(3) Finansinėje programoje turėtų būti nustatytos įsipareigojimų ir mokėjimų viršutinės ribos. Nustatant šias ribas reikėtų atsižvelgti į įsipareigojimų ir nuosavų išteklių viršutines ribas, nustatytas 2007 m. birželio 7 d. Tarybos sprendimu 2007/436/EB dėl Europos Bendrijų nuosavų išteklių sistemos[7]. Kiekvieniems metams nuo 2007 m. iki 2013 m. ir kiekvienai išlaidų kategorijai ar išlaidų subkategorijai reikėtų nustatyti išlaidų sumas įsipareigojimų asignavimų pavidalu. Bendros metų išlaidų sumos taip pat turėtų būti nustatytos kaip įsipareigojimų asignavimai ir mokėjimų asignavimai.(4) Specialios priemonės: Neatidėliotinos pagalbos rezervas, Solidarumo fondas, lankstumo priemonė ir Europos prisitaikymo prie globalizacijos padarinių fondas, yra būtinos, kad Sąjunga galėtų reaguoti į konkrečias nenumatytas aplinkybes arba leisti finansavimą aiškiai nustatytoms išlaidoms padengti, kai jų negalima padengti pagal esamas vienos ar kelių išlaidų kategorijų viršutines ribas, kaip nustatyta finansinėje programoje. Todėl būtina numatyti galimybę tais atvejais, kai reikia panaudoti specialias priemones, į biudžeto įsipareigojimų asignavimus įrašyti sumas, viršijančias finansinėje programoje įrašytas viršutines ribas.(5) Finansinė programa turėtų būti nustatoma atsižvelgiant į 2004 m. kainas. Reikėtų nustatyti finansinės programos techninių patikslinimų taisykles, kad būtų galima galiojančiomis kainomis perskaičiuoti viršutines ribas ir likusias maržas.(6) Todėl finansinėje programoje neturėtų būti atsižvelgta į biudžeto punktus, kurie finansuojami numatytomis įplaukomis, kaip apibrėžta 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[8] 18 straipsnyje.(7) Dėl 1b išlaidų kategorijos „Sanglauda augimui ir užimtumui skatinti“ įsipareigojimų asignavimų viršutinės ribos ir metodologijos paketams pagal šalis nustatyti susitarta Europos Vadovų Taryboje 2005 m. gruodžio 15–16 d. Bendrojo vidaus produkto (toliau – BVP) įverčiai, panaudoti nacionaliniams paketams apskaičiuoti, pagrįsti 2005 m. balandžio mėn. paskelbta statistika, kaip nurodyta galutinio pirmininkaujančios valstybės narės pasiūlymo dėl 2007–2013 m. finansinės perspektyvos, pridėto prie 2005 m. gruodžio 15–16 d. susitikime priimtų Europos Vadovų Tarybos išvadų, 41 punkte. To dokumento 42 punkte nurodoma, kad 2010 m. paketą reikia patikslinti, jeigu faktinis bendras BVP augimas 2007–2009 m. skiriasi daugiau negu +/- 5 % nuo 2005 m. taikytos prognozės.(8) Reikėtų nustatyti kitais atvejais taikytinas taisykles, dėl kurių gali prireikti patikslinti finansinę programą. Šie patikslinimai gali būti susiję su biudžeto vykdymu, perviršiniu valstybės biudžeto deficitu, Sutarties peržiūra arba plėtra.(9) Reikia numatyti finansinės programos peržiūrą dėl nenumatytų aplinkybių, kai išlaidų negalima padengti dėl finansinėje programoje nustatytų viršutinių ribų. Peržiūros pasiūlyme Komisija turėtų išnagrinėti perskirstymo tarp išlaidų kategorijų mastą ir galimą vienos išlaidų kategorijos viršutinės ribos padidinimą kompensuoti kitos išlaidų kategorijos viršutinės ribos sumažinimu. Kad būtų galima reaguoti į nenumatytas aplinkybes, reikėtų užtikrinti finansinės programos lankstumą, nustatant galimybę finansinę programą pritaikyti per biudžetinę procedūrą ir neviršijant nenumatytoms išlaidoms nustatytos 0,03 % Sąjungos bendrųjų nacionalinių pajamų ribos.(10) Būtina numatyti bendrąsias tarpinstitucinio bendradarbiavimo dėl biudžetinės procedūros taisykles.(11) Tam, kad biudžetinė procedūra vyktų sklandžiai, būtina numatyti pagrindines bendros užsienio ir saugumo politikos išlaidų nustatymo biudžete taisykles ir bendrą sumą finansinės programos apimamu laikotarpiu.(12) Išsamios nuostatos dėl tarpinstitucinio bendradarbiavimo dėl biudžetinės procedūros ir dėl bendros užsienio ir saugumo politikos išlaidų nustatymo biudžete yra nustatytos 2010 m. [...] Tarpinstituciniame Europos Parlamento, Tarybos ir Komisijos susitarime dėl bendradarbiavimo biudžeto klausimais[9].(13) Komisija iki 2011 m. liepos mėn. turėtų pateikti naujos daugiametės finansinės programos pasiūlymą, kad institucijos galėtų iš anksto pakankamai prisitaikyti iki kitos finansinės programos įgyvendinimo pradžios. Šiuo reglamentu nustatyta finansinė programa turėtų būti toliau taikoma, jeigu nauja programa nebus priimta iki šiuo reglamentu nustatytos finansinės programos termino pabaigos,PRIĖMĖ ŠĮ REGLAMENTĄ:1 straipsnis Daugiametė finansinė programa2007–2013 m. daugiametė finansinė programa (toliau – finansinė programa) išdėstyta priede.2 straipsnis Finansinėje programoje nustatytų viršutinių ribų laikymasis1. Kiekviena iš finansinėje programoje numatytų absoliučių sumų yra metinė Europos Sąjungos bendrojo biudžeto išlaidų viršutinė riba. Europos Parlamentas, Taryba ir Komisija laikosi finansinėje programoje nustatytų metinių išlaidų viršutinių ribų per kiekvieną biudžetinę procedūrą ir vykdydamos tų metų biudžetą.2. Įsipareigojimų asignavimai gali būti įrašyti į biudžetą viršijant finansinėje programoje nustatytas atitinkamų išlaidų kategorijų viršutines ribas, kai reikia panaudoti Neatidėliotinos pagalbos rezervo, Solidarumo fondo, lankstumo priemonės ir Europos prisitaikymo prie globalizacijos padarinių fondo išteklius pagal Tarybos reglamentą (EB) Nr. 2012/2002[10], Europos Parlamento ir Tarybos reglamentą (EB) Nr. 1927/2006[11] ir 2010 m. [...] Tarpinstitucinį [...] susitarimą.3 straipsnis Nuosavų išteklių viršutinių ribų laikymasis1. Kiekvienais finansinėje programoje nurodytais metais dėl reikiamų bendrų mokėjimų asignavimų, juos kasmet patikslinus ir atsižvelgus į kitus patikslinimus ar pakeitimus, negali susidaryti toks nuosavų išteklių poreikis, kuris viršytų nuosavų išteklių viršutinę ribą, numatytą Sprendime 2007/436/EB, Euratomas.2. Prireikus finansinėje programoje nustatytos viršutinės ribos sumažinamos, kad būtų laikomasi Sprendime 2007/436/EB, Euratomas nustatytos viršutinės nuosavų išteklių ribos.4 straipsnis Techniniai patikslinimai1. Kiekvienais metais Komisija, prieš pradėdama biudžetinę n+1 metų procedūrą, techniškai patikslina finansinę programą:a) iš naujo įvertina įsipareigojimų asignavimų ir mokėjimų asignavimų viršutines ribas ir bendras sumas n+1 metų kainomis;b) apskaičiuoja galimą maržą pagal Sprendime 2007/436/EB, Euratomas nustatytą nuosavų išteklių viršutinę ribą.2. Komisija šiuos techninius patikslinimus atlieka remdamasi šio straipsnio 1 dalyje nurodytu fiksuotu 2 % metiniu defliatoriumi.3. Tokių šio straipsnio 1 dalyje nurodytų techninių patikslinimų rezultatai ir jais grindžiamos ekonominės prognozės pranešamos Europos Parlamentui ir Tarybai.4. Nereikia atlikti jokių tolesnių atitinkamų metų techninių patikslinimų nei tais pačiais metais, nei ex post koregavimų vėlesniais metais.5 straipsnis Socialinės politikos paketų patikslinimas1. Jeigu nustatoma, kad kurios nors valstybės narės sukauptas bendrasis vidaus produktas (BVP) 2007–2009 m. daugiau kaip +/- 5 % nukrypo nuo 2005 m. apskaičiuoto bendro BVP nustatant valstybių narių 2007–2013 m. sanglaudos politikos paketą, atlikdama 2011 m. techninį patikslinimą, Komisija patikslina sumas, paskirtas iš to laikotarpio lėšų konkrečios valstybės narės sanglaudai remti.2. Tokių šio straipsnio 1 dalyje nurodytų patikslinimų grynasis poveikis – teigiamas ar neigiamas – iš viso negali viršyti 3 mlrd. EUR. Jeigu grynasis poveikis yra teigiamas, papildomų išteklių suma negali viršyti nepanaudotų išlaidų sumos, atsižvelgiant į 2007–2010 m. 1b išlaidų subkategorijai taikomą viršutinę ribą.Reikiami patikslinimai paskirstomi lygiomis dalimis 2011–2013 m., todėl taip pat pakeičiamos atitinkamos finansinėje programoje nustatytos viršutinės ribos.6 straipsnisSu vykdymu susiję patikslinimaiKomisija, pranešdama Europos Parlamentui ir Tarybai apie finansinės programos techninių patikslinimų rezultatus, pateikia visus pasiūlymus dėl bendrų mokėjimų asignavimų patikslinimų, kuriuos ji, įvertinusi vykdymą, laiko būtinais, kad būtų užtikrintas tinkamas įsipareigojimų asignavimų vykdymas. Sprendimai dėl tų pasiūlymų priimami iki n metų gegužės 1 d.7 straipsnisPatikslinimai, susiję su perviršiniu valstybės biudžeto deficituJeigu dėl perviršinio valstybės biudžeto deficito procedūros panaikinamas Sanglaudos fondo biudžetinių įsipareigojimų sustabdymas, Komisijos pasiūlymu ir laikydamasi atitinkamų pagrindinio teisės akto nuostatų, Taryba priima sprendimą dėl sustabdytų įsipareigojimų perkėlimo į kitus metus. Sustabdyti n metų įsipareigojimai negali būti pakartotinai įtraukti į biudžetą vėlesniais negu n+2 metais.8 straipsnisFinansinės programos peržiūra1. Komisijos pasiūlymu finansinė programa, atsiradus nenumatytoms aplinkybėms, gali būti peržiūrėta laikantis Sprendime 2007/436/EB, Euratomas nustatytos nuosavų išteklių viršutinės ribos.2. Paprastai kiekvienas toks šio straipsnio 1 dalyje nurodytos peržiūros pasiūlymas turi būti pateiktas ir patvirtintas prieš pradedant atitinkamų metų arba pirmųjų iš kelerių susijusių metų biudžetinę procedūrą.3. Sprendimą dėl bet kokio finansinės programos pritaikymo neviršijant nenumatytoms išlaidoms nustatytos 0,03 % Sąjungos bendrųjų nacionalinių pajamų ribos per biudžetinę procedūrą gali kartu priimti Europos Parlamentas ir Taryba.4. Svarstant bet kokį pasiūlymą peržiūrėti finansinę programą, nagrinėjamas išlaidų perskirstymo tarp išlaidų kategorijos programų mastas, ypač įvertinus visus tikėtinai neišnaudotus asignavimus. Jeigu įmanoma, turėtų būti siekiama, kad nemaža sumos dalis, vertinant absoliučiąja verte ir naujai suplanuotų išlaidų procentine dalimi, neviršytų nustatytos tos išlaidų kategorijos viršutinės ribos.5. Bet kokiame pasiūlyme peržiūrėti finansinę programą nagrinėjamas vienos išlaidų kategorijos viršutinės ribos padidinimo kompensavimo kitos išlaidų kategorijos viršutinės ribos sumažinimu mastas.6. Atliekant bet kokią peržiūrą išlaikomas tinkamas įsipareigojimų ir mokėjimų santykis.9 straipsnisFinansinės programos patikslinimas Sutarties peržiūros atvejuJeigu įgyvendinant daugiametę finansinę programą Sutartis būtų peržiūrėta taip, kad peržiūra turėtų pasekmių biudžetui, daromi atitinkami finansinės programos pakeitimai.10 straipsnisFinansinės programos patikslinimas plėtros atvejuJeigu šios finansinės programos laikotarpiu į Sąjungą įstoja naujos valstybės narės, Komisijos pasiūlymu finansinė programa tikslinama taip, kad būtų atsižvelgta į išlaidas, atsiradusias dėl stojimo derybų rezultatų.11 straipsnisTarpinstitucinis bendradarbiavimas biudžetinės procedūros srityjeEuropos Parlamentas, Taryba ir Komisija (toliau – institucijos) imasi visų priemonių metinei biudžetinei procedūrai palengvinti.Institucijos sąžiningai bendradarbiauja per visą biudžetinę procedūrą derindamos savo pozicijas. Institucijos bendradarbiauja palaikydamos tinkamus tarpinstitucinius ryšius, kad stebėtų pažangą ir analizuotų suderinimo mastą per visus procedūros etapus.Institucijos užtikrina, kad būtų kuo labiau suderintas jų atitinkamas darbo kalendorius, kad procedūra vyktų darniai ir suderintai ir kad būtų priimtas galutinis biudžetas.Trišalis dialogas gali vykti visais procedūros etapais ir dalyvaujant įvairaus lygmens atstovams, priklausomai nuo tikėtinų diskusijų pobūdžio. Laikydamosi savo darbo tvarkos taisyklių, kiekviena institucija į kiekvieną posėdį skiria savo atstovus, apibrėžia įgaliojimus derybose ir laiku praneša kitoms institucijoms apie pasirengimą posėdžiams.12 straipsnis Bendros užsienio ir saugumo politikos finansavimasBendra bendros užsienio ir saugumo politikos (toliau – BUSP) veiklos išlaidų suma įrašoma į vieną biudžeto skyrių, pavadintą BUSP. Šia suma padengiamos realios numatomos reikmės, numatytos rengiant biudžeto projektą, remiantis Sąjungos vyriausiojo įgaliotinio užsienio reikalams ir saugumo politikai kasmet sudaromomis prognozėmis, ir paliekant pakankamą maržą nenumatytiems veiksmams. Į rezervą jokios lėšos negali būti įtraukiamos.2007–2013 m. laikotarpiu BUSP numatoma ne mažiau kaip 1 740 mln. EUR.13 straipsnis Finansinės programos nebuvimo pasekmėsIki 2011 m. liepos 1 d. Komisija pateikia pasiūlymą dėl naujos daugiametės finansinės programos.Jeigu iki 2013 m. gruodžio 31 d. nepriimamas joks Tarybos reglamentas, kuriuo nustatoma nauja daugiametė finansinė programa, galiojančioje finansinėje programoje nurodytos praėjusių metų viršutinės ribos ir kitos šio reglamento nuostatos taikomos toliau, kol bus priimtas reglamentas, kuriuo nustatoma nauja finansinė programa.Jeigu naujos valstybės narės į Sąjungą įstoja po 2013 m., prireikus išplėsta finansinė programa tikslinama, kad būtų atsižvelgta į stojimo derybų rezultatus.14 straipsnisŠis reglamentas įsigalioja trečią dieną po jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkasPRIEDAS[pic][1] Tarpinstitucinis susitarimas dėl biudžetinės drausmės ir biudžetinės procedūros tobulinimo, kurį Parlamentas, Taryba ir Komisija pasirašė 1988 m. birželio 29 d. (OL L 185, 1988 7 15, p. 33).[2] 2006 m. gegužės 17 d. Europos Parlamento, Tarybos ir Komisijos tarpinstitucinis susitarimas dėl biudžetinės drausmės ir patikimo finansų valdymo (OL C 139, 2006 6 14, p. 1).[3] 2009 m. gruodžio 17 d. Europos Parlamento ir Tarybos sprendimas, iš dalies keičiantis 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiu. Energetikos srities projektų finansavimas, atsižvelgiant į Europos ekonomikos atkūrimo planą (OL L 347, 2009 12 24, p. 26).[4] OL C , , p. .[5] OL C , , p. .[6] OL C 139, 2006 6 14, p. 1.[7] OL L 163, 2007 6 23, p. 17.[8] OL L 248, 2002 9 16, p. 1.[9] OL C…[10] OL L 311, 2002 11 14, p. 3.[11] OL L 406, 2006 12 30, p. 1.


Svarbus teisinis pranešimas

|

52005PC0613

Pasiūlymas Tarybos reglamentas dėl tam tikrų konkurencijos taisyklių taikymo žemės ūkio produktų gamybai ir prekybai jais (Kodifikuota redakcija)  /* KOM/2005/0613 galutinis - CNS 2005/0231 */

	[pic] | EUROPOS BENDRIJŲ KOMISIJA |Briuselis, 1.12.2005KOM(2005) 613 galutinis2005/0231 (CNS)PasiūlymasTARYBOS REGLAMENTASdėl tam tikrų konkurencijos taisyklių taikymo žemės ūkio produktų gamybai ir prekybai jais(pateikta Komisijos)(Kodifikuota redakcija)AIŠKINAMASIS MEMORANDUMAS1.  Žmonių Europos kontekste Komisija didelį dėmesį skiria tam, kad Bendrijos teisė būtų papastesnė ir aiškesnė siekiant, kad ji taptų suprantamesnė ir prieinamesnė visiems piliečiams, kurie įgytų naujų galimybių ir galėtų pasinaudoti konkrečiomis jiems suteiktomis teisėmis.Šis tikslas nebus pasiektas, jei daug nuostatų, kurios buvo iš dalies ir dažnai iš esmės keičiamos keletą kartų, liktų išsibarsčiusios įvairiuose aktuose, ir todėl dalies jų reikėtų ieškoti pradiniame akte, o kitų – vėlesniuose keičiančiuose aktuose. Todėl siekiant surasti konkrečiu momentu galiojančias taisykles reikia atlikti tiriamąjį darbą lyginant įvairius teisės aktus.Dėl šios priežasties siekiant, kad Bendrijos teisė būtų aiški ir skaidri, svarbu kodifikuoti taisykles, kurios buvo dažnai keičiamos.2.  Todėl 1987 m. balandžio 1 d. Komisija nusprendė[1], kad visi teisės aktai, kurie buvo iš dalies pakeisti ne daugiau nei dešimt kartų, turėtų būti kodifikuojami ir pabrėžė, kad šis reikalavimas yra minimalus bei kad Komisijos padaliniai turėtų stengtis parengti kodifikuotas tekstų, už kuriuos jie yra atsakingi, redakcijas per trumpesnį laikotarpį siekdami užtikrinti, jog Bendrijos taisyklės būtų aiškios ir lengvai suprantamos.3.  Tai buvo patvirtinta 1992 m. gruodžio mėn. Edinburgo Europos vadovų taryboje pirmininkavusios valstybės išvadose[2], pabrėžiančiose kodifikavimo, kuris konkrečiu momentu tam tikroje srityje taikomai teisei suteikia apibrėžtumo, svarbą.Kodifikavimas turi būti vykdomas laikantis įprastos Bendrijos teisės aktų priėmimo tvarkos.1994 m. gruodžio 20 d. Europos Parlamentas, Taryba ir Komisija, atsižvelgdami į tai, kad kodifikuojamuose teisės aktuose negali būti daromi esminiai pakeitimai, sudarė tarpinstitucinį susitarimą, kuriuo nusprendė kodifikuojamiems teisės aktams taikyti pagreitinto priėmimo tvarką.4.  Šiuo pasiūlymu siekiama kodifikuoti 1962 m. balandžio 4 d. Tarybos reglamentą Nr. 26 dėl tam tikrų konkurencijos taisyklių taikymo žemės ūkio produktų gamybai ir prekybai jais[3] . Naujas reglamentas pakeis įvairius aktus, kurių nuostatos buvo į jį įtrauktos[4]; šis pasiūlymas nekeičia kodifikuojamų teisės aktų turinio, nes jame tik sujungiami šie aktai, atliekant kodifikavimui būtinus formos pakeitimus .5.  Pasiūlymas dėl kodifikuoto teisės akto buvo parengtas remiantis preliminariu Reglamento Nr. 26 ir jį iš dalies keičiančio teisės akto konsoliduotu tekstu , kurį visomis kalbomis parengė Europos Bendrijų oficialiųjų leidinių biuras naudodamas duomenų apdorojimo sistemą . Kadangi straipsniams suteikiami nauji numeriai, kodifikuoto reglamento II priede nurodomas buvusių ir naujų straipsnių numerių atitikimas.ê 26/622005/0231 (CNS)PasiūlymasTARYBOS REGLAMENTASdėl tam tikrų konkurencijos taisyklių taikymo žemės ūkio produktų gamybai ir prekybai jaisEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 36 ir 37 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę[5],kadangi:ê6.  1962 m. balandžio 4 d. Tarybos reglamentas Nr. 26 dėl tam tikrų konkurencijos taisyklių taikymo žemės ūkio produktų gamybai ir prekybai jais[6] buvo iš esmės keičiamas[7]. Siekiant aiškumo ir racionalumo minėtas reglamentas turėtų būti kodifikuotas.ê 26/62 1 konstatuojamoji dalis (pritaikytas)7.  Remiantis Sutarties 36 straipsniu vienas iš Ö bendrosios žemės ūkio politikos elementų yra Sutartyje nustatytų konkurencijos taisyklių taikymas žemės ūkio produktų gamybai ir prekybai jais. Šio reglamento reikės atitinkamai papildyti Õ, atsižvelgiant į šios politikos raidą.ê 26/62 (pritaikytas)8.  Konkurencijos taisyklės, susijusios su Sutarties 81 straipsnyje nurodytais susitarimais, sprendimais ir Ö veiksmais Õ bei su piktnaudžiavimu dominuojančia padėtimi, turi būti taikomos žemės ūkio produktų gamybai ir prekybai jais, jei tai netrukdo veikti nacionalinėms žemės ūkio rinkų organizacijoms arba nekelia pavojaus bendrosios žemės ūkio politikos tikslams.ê 26/629.  Ypatingas dėmesys garantuojamas ūkininkų organizacijoms, kurioms ypač rūpi bendra žemės ūkio produktų gamyba ir prekyba bei bendros infrastruktūros naudojimas, jei tokia bendra veikla neužkerta kelio konkurencijai arba nekelia pavojaus Sutarties 33 straipsnyje numatytiems tikslams.ê 26/62 5 konstatuojamoji dalis (pritaikytas)10.  Tam, kad nenukentėtų bendrosios žemės ūkio politikos plėtra ir kad būtų užtikrintas Ö teisinis tikrumas Õ bei nebūtų diskriminuojamos įmonės, Komisijai turi būti suteikta išimtinė teisė, Teisingumo Teismui turint teisę peržiūrėti, nustatyti, ar laikomasi ankstesnėse dviejose Ö konstatuojamosiose dalyse Õ numatytų sąlygų, susijusių su susitarimais, sprendimais ir Ö veiksmais Õ, nurodytais Sutarties 81 straipsnyje.ê 26/62 7 konstatuojamoji dalis11.  Siekiant įgyvendinti pagalbos žemės ūkio produktų gamybai ir prekybai jais taisykles, kurios sudaro bendrosios žemės ūkio politikos vystymo dalį, Komisijai turėtų būti suteikta galimybė sudaryti dabartinių, naujų arba siūlomų pagalbos priemonių sąrašą, pateikti valstybėms narėms atitinkamas pastabas ir pasiūlyti joms tinkamas priemones,ê 26/62 (pritaikytas)PRIĖMĖ ŠĮ REGLAMENTĄ:1 straipsnisSutarties 81 – 86 straipsniai ir jų įgyvendinimo nuostatos, laikantis Ö šio reglamento Õ 2 straipsnio, taikomi visiems Sutarties 81 straipsnio 1 dalyje ir 82 straipsnyje nurodytiems susitarimams, sprendimams ir veiksmams, susijusiems su Sutarties I priede išvardytų produktų gamyba ar prekyba jais.2 straipsnis1. Sutarties 81 straipsnio 1 dalis netaikoma tokiems šio reglamento 1 straipsnyje nurodytiems susitarimams, sprendimams ir Ö veiksmams Õ, kurie yra nacionalinės rinkos organizavimo sudėtinė dalis arba yra būtini Sutarties 33 straipsnyje nurodytiems tikslams pasiekti.ê 26/62Ji visiškai netaikoma tokiems vienai valstybei narei priklausančių ūkininkų, ūkininkų asociacijų arba tokių asociacijų susivienijimų susitarimams, sprendimams ir veiksmams, kurie yra susiję su žemės ūkio produktų gamyba ir prekyba jais arba bendros infrastruktūros naudojimu žemės ūkio produktams saugoti, apdoroti ar perdirbti ir kuriais neįsipareigojama nustatyti vienodas kainas, nebent Komisija nustatytų, kad tuo pašalinama konkurencija arba kyla pavojus Sutarties 33 straipsnyje numatytų tikslų įgyvendinimui.2. Pasikonsultavusi su valstybėmis narėmis ir išklausiusi įmonių arba įmonių asociacijų ar bet kurių kitų, jos manymu, reikalingų fizinių ir juridinių asmenų nuomonę, Komisija turi išimtinę teisę, Teisingumo Teismui turint teisę peržiūrėti, sprendimu, kuris bus paskelbtas viešai, nustatyti, kurie susitarimai, sprendimai ir veiksmai atitinka 1 dalyje minimas sąlygas.Misija priima tokį sprendimą savo iniciatyva arba valstybės narės kompetentingos institucijos, arba suinteresuotos įmonės ar įmonių asociacijos prašymu.3. Paskelbtame sprendime nurodomi dalyvaujančių šalių pavadinimai ir sprendimo esmė; skelbiant atsižvelgiama į teisėtą įmonių pageidavimą išlaikyti jų verslo paslaptis.ê 26/62 (pritaikytas)3 straipsnisSutarties 88 straipsnio 1 dalies ir 3 dalies Ö pirmo sakinio Õ nuostatos Ö taikomos Õ pagalbai, kuri suteikiama Sutarties I priede išvardytų produktų gamybai ir prekybai jais.ê4 straipsnisReglamentas Nr. 26 yra panaikinamas.Nuorodos į panaikintą reglamentą laikomos nuorodomis į šį reglamentą, ir skaitomos pagal II priede pateiktą atitikmenų lentelę.ê 26/62 (pritaikytas)5 straipsnisŠis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.ê 26/62Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkaséI PRIEDASPanaikin AMAS REGLAMENTAS SU PAKEITIMUTARYBOS REGLAMENTAS Nr. 26 |(OL 30, 1962 4 20, p. 993/62) |Tarybos reglamentas Nr. 49 | tik 1 straipsnio 1 dalies g punktas |(OL 53, 1962 7 1, p. 1571/62) |__________II PRIEDASATITIKMENų LENTELėReglamentas Nr. 26 | Šis reglamentas |1 straipsnis | 1 straipsnis |2 straipsnio 1 dalis | 2 straipsnio 1 dalis |2 straipsnio 2 dalis | 2 straipsnio 2 dalies pirma pastraipa |2 straipsnio 3 dalis | 2 straipsnio 2 dalies antra pastraipa |2 straipsnio 4 dalis | 2 straipsnio 3 dalis |3 straipsnis | - |4 straipsnis | 3 straipsnis |- | 4 straipsnis |5 straipsnis | 5 straipsnis |- | I priedas |- | II priedas |__________[1] KOM(87) 868 PV.[2] Žr. Išvadų A dalies 3 priedą.[3] Atliekama vadovaujantis Komisijos komunikatu Europos Parlamentui ir Tarybai – Acquis communautaire kodifikavimas, KOM(2001) 645 galutinis.[4] Žr. šio pasiūlymo I priedą.[5] OL C [...], [...], p. [...].[6] OL 30, 1962 4 20, p. 993/62. Reglamentas su pakeitimais, padarytais Reglamentu Nr. 49 (OL 53, 1962 7 1, p. 1571/62).[7] Žr. I priedą.